



Reclamațiile de la Spitalul Clinic de Copii Cluj continuă să apară. O mamă a povestit că a primit la masă o felie de salam și o bucată de unt.

”A nu se face confuzie… Medicii, asistentele sau infirmierele nu cred ca au legătură cu asta. Noi pe perioada internării am fost tratați foarte bine, în afară de ceea ce se primește la masă… deplorabil.

Sâmbătă, la prânz am primit ceva supa cu legume și cuscus cu o pulpă de pui fiartă. Pe la 16.45, îmi aduc aminte perfect, au adus felia de salam și bucata de unt. M-au întrebat dacă doresc și ceai, fără să fie de la sine înțeles. Pâine trebuia să o țin de la masa de dimineață”, ne-a relatat mămica.

Copilul care a primit felia de salam la masă era internat pe secția de chirurgie infantilă.

Duminică seara, o altă mămică a reclamat că a primit pateu, iar lângă era un vierme.



